
Ministru kabineta rīkojums Nr. 659
Rīgā 2025. gada 14. oktobrī (prot. Nr. 43 6. §)
Par nekustamā īpašuma pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Ādažu novada pašvaldības īpašumā esošo nekustamo īpašumu "Iļķenes ceļa posms"  (nekustamā īpašuma kadastra Nr. 8044 005 0890) – zemes vienību (zemes vienības kadastra apzīmējums 8044 005 0650) 3,77 ha platībā un zemes vienību (zemes vienības kadastra apzīmējums 8044 006 0057) 2,76 ha platībā – Ādažu pagastā, Ādažu novadā, kopā ar Ādažu novada pašvaldības tiesiskajā valdījumā esošā transporta infrastruktūras objekta "Iļķenes ceļš" Iļķenē, Ādažu pagastā, Ādažu novadā, posmiem.
· 2. Aizsardzības ministrijai šā rīkojuma 1. punktā  minēto nekustamo īpašumu un transporta infrastruktūras objektu "Iļķenes ceļš":
· 2.1. izmantot valsts aizsardzības uzdevumu īstenošanai;
· 2.2. nodot bez atlīdzības Ādažu novada pašvaldībai, ja tie vairs netiek izmantoti šā rīkojuma 2.1. apakšpunktā  minēto uzdevumu īstenošanai.
· 3. Aizsardzības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu un transporta infrastruktūras objektu "Iļķenes ceļš", norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2.1. apakšpunktā minēto uzdevumu īstenošanu.

